[bookmark: _Hlk155698325]РЕПУБЛИКА СРБИЈА ОПШТИНА АЛЕКСАНДРОВАЦ
ОПШТИНСКА ИЗБОРНА КОМИСИЈА Бр.06-81-2/2024-01
Датум: 16.04.2025. године Александровац

ЗАПИСНИК ОПШТИНСКЕ ИЗБОРНЕ КОМИСИЈЕ ОПШТИНЕ АЛЕКСАНДРОВАЦ  СА СЕДНИЦЕ ОДРЖАНЕ 16. априла 2025. ГОДИНЕ
Седница Општинске изборне комисије општине Александровац (у даљем тексту Комисија) одржана је дана 16. априла  2025. године у просторијама општине Александровац са почетком у 11,00 часова.
Седници Комисије присуствују: Александар Ђорђевић председник Комисије, Љиљана Јовић заменик председника Комисије, Воја Милосављевић члан, Добрила Вукојевић члан, Сузана Михајловић члан, Александар Рајчић заменик члана, Момчило Рилак заменик члана и Горан Станковић члан.
Седници присуствују секретар Бранкица Маринковић и заменик секретара Комисије Душица Тодосијевић која води записник.
Председавајући је на основу евиденције констатовао да седници присуствује потребан број чланова комисије за рад и пуноважно одлучивање.
Председавајући  је упознао чланове са  предлогом 

ДНЕВНОГ РЕДА

1. [bookmark: _Hlk157510583][bookmark: _Hlk150254844][bookmark: _Hlk150255694][bookmark: _Hlk150425127] Доношење Решења о додели мандата кандидату за одборника Скупштине општине Александровац са изборне листе ИВИЦА ДАЧИЋ – ПРЕМИЈЕР СРБИЈЕ.

2. Разно.

Предлога за измену и допуну дневног реда није било.
Предложени дневни ред једногласно је усвојен. 

Тачка 1.
Доношење Решења о додели мандата кандидату за одборника Скупштине општине Александровац са изборне листе ИВИЦА ДАЧИЋ – ПРЕМИЈЕР СРБИЈЕ.

[bookmark: _Hlk161308697][bookmark: _Hlk161308612]Председник Комисије упознаје присутне да је Општинска изборна комисија општине Александровац обавештена од стране Скупштине општине Александровац да  је на данашњој  седници Скупштине утврђен престанак мандата одборнику Мирјани Илић из Доње Злегиње  са изборне листе ИВИЦА ДАЧИЋ -ПРЕМИЈЕР СРБИЈЕ, због поднете усмене оставке. 
На тај начин стекли су се услови за доделу мандата следећем кандидату са изборне листе ИВИЦА ДАЧИЋ -ПРЕМИЈЕР СРБИЈЕ којем није додељен мандат.Увидом у Изборну листу ИВИЦА ДАЧИЋ – ПРЕМИЈЕР СРБИЈЕ утврђено је да је први следећи кандидат на тој листи којем није био додељен мандат одборника Ружица Богојевић из Александровца.
Пошто је Комисија примила обавештење и упозната са Одлукама о престанку мандата одборника Скупштине једногласно је донела:



Р Е Ш Е Њ Е

Додељује се мандат Ружици Богојевић из Александровца, кандидату за одборника под редним бројем 13 са Изборне листе ИВИЦА ДАЧИЋ – ПРЕМИЈЕР СРБИЈЕ.
Мандат новом одборнику почиње да тече од дана када му је скупштина потврдила мандат и може трајати најдуже до истека времена на које је изабран одборник коме је престао мандат.
Кандидату за одборника коме се додељује мандат издати уверење да је изабран за одборника.
Ово решење ступа на снагу даном доношења.
Ово решење објавити у ''Службеном листу општине Александровац'' и на веб-презентацији Републичке изборне комисије.

Тачка 2.
Разно.
По овој тачки није било   дискусије.

Након завршене дискусије, заменик секретара Општинске изборне комисије општине Александровац Душица Тодосијевић  прочитала је записник о раду седнице Комисије након чега је исти једногласно усвојен.
Председавајући је закључио рад седнице у 11,42 часова.

Заменик секретара Комисије	                     Председник Комисије
                   Душица Тодосијевић с.р.	  Александар Ђорђевић с.р

